Qodfri Haunsfild
Ser Qodfri Nyubold Haunsfild (ing. Sir Godfrey Newbold Hounsfield; 28 avqust 1919 – 12 avqust 2004[…]) — ingilis elektrik mühəndisi, nəzəriyyəçi Allan Kormak ilə birlikdə aldığı "kompüter tomoqrafiyasının inkişafına görə" fiziologiya və ya tibb üzrə 1979-cu il Nobel mükafatı laureatı. London Kral Cəmiyyətinin üzvü (1975) . Alimin adı tomoqrafiyada istifadə olunan rentgen şüaları üçün mühitin sıxlığını ölçən şkala — Haunsfild şkalası ilə verilir. Bədənin normal anatomik strukturları tərəfindən rentgen şüalarının udulma əmsalına uyğun miqyas vahidlərinin diapazonu -1024 ilə +1024 arasındadır. Haunsfild şkalası üzrə orta dəyər (0 HU) suyun sıxlığına, mənfi miqyaslı dəyərlər hava və yağ toxumasına, müsbət qiymətlər yumşaq toxuma, sümük toxuması və daha sıx maddələrə (metal) uyğundur.